ཞི་ཅིན་ཕིང་གིས་བསྟན་དོན།ཀྲུང་གོ་དང་ཨ་མེ་རི་ཁ་ཕྱོགས་གཉིས་ཀྱིས་ཕན་ཚུན་གྱི་འཐབ་ཇུས་བསམ་ཕྱོགས་ལ་ཡང་དག་པའི་བརྡར་གཅོད་བྱ་དགོས།དུས་ཡུན་ཞིག་གི་རིང་ལ།ཨ་མེ་རི་ཁའི་རྒྱལ་ནང་དུ་ཀྲུང་གོར་ལྟ་ལྟངས་མི་ལེགས་པའི་གནས་ཚུལ་འདུག་པས་དེ་ལ་དོ་སྣང་བྱ་དགོས།ཀྲུང་གོས་ཞི་བདེ་འཕེལ་རྒྱས་ཀྱི་བགྲོད་ལམ་དུ་སྐྱོད་པ་རྒྱུན་འཁྱོངས་བྱས་ནས་སྔར་བཞིན་འཕེལ་རྒྱས་ལ་འགལ་རྐྱེན་མི་གཏོང་བ་དང་ཕན་ཚུན་འགལ་ཟླར་མི་ལངས་པ།ཕན་ཚུན་ལ་བརྩི་འཇོག་དང་མཉམ་ལས་མཉམ་རྒྱལ་གྱི་ཀྲུང་གོ་དང་ཨ་མེ་རི་ཁའི་འབྲེལ་བར་ཧུར་བརྩོན་བྱེད་བཞིན་ཡོད་པ་དང་།རེ་བ་ནི་ཨ་མེ་རི་ཁས་འདྲ་མཉམ་གཉིས་ཕན་གྱི་རྨང་གཞིའི་སྟེང་ཕན་ཚུན་ལ་བཟོད་སྒོམ་བྱེད་པའི་སྤོབས་པ་བསྐྱེད་དགོས་ལ།མཛའ་མཐུན་གྲོས་མོལ་ལ་བརྟེན་ནས་རྒྱལ་ཁབ་གཉིས་ཀྱི་འཕེལ་རྒྱས་འབྲེལ་བའི་ཁྲོད་བྱུང་བའི་གནད་དོན་ཐག་གཅོད་བཟང་པོ་བྱ་དགོས།དུས་མཚུངས་སུ།ཨ་མེ་རི་ཁ་ཕྱོགས་ཀྱིས་ཀྱང་ཀྲུང་གོ་ཕྱོགས་ཀྱིས་རང་ཉིད་ཀྱིས་བདམས་པའི་འཕེལ་རྒྱས་བགྲོད་ལམ་གྱི་དབང་ཆ་དང་འོས་མཐུན་གྱི་ཁེ་ཕན་ལ་བརྩི་འཇོག་བྱ་དགོས་པ་དང་།ཀྲུང་གོ་དང་དཔུང་བ་མཉམ་གཤིབ་ཀྱིས་ཐུན་མོང་གིས་ཀྲུང་གོ་དང་ཨ་མེ་རི་ཁའི་བདེ་ཐང་བརྟན་འཇགས་ཀྱི་འཕེལ་རྒྱས་འབྲེལ་བ་ལ་སྲུང་སྐྱོབ་བྱ་དགོས།